Publication: Magyar Közlöny
Issue: MK-2003-137 (Year: 2003, Number: 137)
Era: 1990-2004
Section: a 26/2002. (II. 27.) Korm. rendeletekkel. Ennek megfelelõen a következõ intézkedések szükségesek:
Paragraph Index: 155

a 26/2002. (II. 27.) Korm. rendeletekkel. Ennek megfelelõen a következõ intézkedések szükségesek: — 2006-ra az agárdi regionális szennyvíztisztító telep kapacitását 12 400 m3/d-re kell bõvíteni. — Sukoró teljes település szennyvízcsatornázásához a szükséges regionális szennyvízátemelõket és a hozzájuk tartozó fõmûvi szennyvízcsatornákat ki kell építeni. — Pákozd település regionális szennyvízelvezetõ rendszerbe történõ bekapcsolásához a Velencei-tavat Ny-ról megkerülõ fõmûvek kiépítését el kell végezni. Ebbe a fõmûrendszerbe kerül bekapcsolásra Dinnyés településrész is. — A Velencei-tó parti települések szennyvízelvezetését és tisztítását végzõ Velencei-tavi Regionális Szennyvízelvezetõ Rendszert tovább kell fejleszteni. — A Velencei-tavi szennyvízelvezetõ fõmûvekhez közvetlenül kell csatlakoztatni Nadap, Vereb, Pázmánd települések szennyvízelvezetõ rendszerét. — Önálló szennyvízelvezetõ rendszert kell kiépíteni, illetve továbbfejleszteni Csákvár, Lovasberény és Pátka települések esetében. — A Velencei-tó vízgyûjtõ területén lévõ egyéb települések szennyvízcsatornázásának fejlesztése érdekében a szennyvízcsatornára történõ rákötések számának növelésére ösztönzési rendszert kell kidolgozni. 2003/137. szám — Szorgalmazni kell az agárdi és csákvári szennyvíztisztító telepen keletkezõ szennyvíziszap hasznosítását komposztálásra, illetve mezõgazdasági hasznosításra. A.6. A Velencei-tó vízgyûjtõjének hulladékgazdálkodással összefüggõ feladatai A regionális hulladékgyûjtés a térségben megoldott. A fejlesztés irányvonalát a szelektív hulladékgyûjtést elõtérbe helyezve kell meghatározni. A potenciális, illetve létezõ szennyezõ források megszüntetése érdekében: — A strandok higiénés létesítményeinek fejlesztése szükséges. — A mezõgazdasági majorok, illetve volt majorok rendszeres ellenõrzése szükséges. Az ellenõrzésnek, állattartó telepek esetén a telepen képzõdõ trágya kezelésére és ártalmatlanítására kell kiterjednie, ipari üzem esetén a levegõ-, a zaj- és talajszennyezés felmérésére, illetve a keletkezõ hulladékok kezelésére és ártalmatlanítására figyelmet fordítani. Összhangban a hulladékgazdálkodásról szóló törvényben megfogalmazottakkal: — Sürgõsen fel kell számolni a vízgyûjtõ területén mûködõ illegális hulladéklerakó helyeket. — A Pénzverõ-völgyi kommunális szemétlerakóban meg kell akadályozni az illegális ipari — esetenként veszélyes — hulladékok elhelyezését. — A lezárt hulladéklerakó helyeket mielõbb rekultiválni kell. — Fel kell számolni az engedély nélküli folyékony hulladéklerakást. — Gondoskodni kell a veszélyes hulladékok ártalmatlanításáról. — Fel kell számolni az engedély nélkül mûködõ dögkutakat. A.7. Tudományos kutatás, vízminõség-ellenõrzés Az utóbbi években rendkívüli mértékben csökkent a Velencei-tóval kapcsolatos kutatási tevékenység, ezért a tó vízminõségének megóvása, javítása érdekében feltétlenül szükséges a kutatási tevékenység hatékonyságának növelése. A térségre el kell készíteni a középtávú kutatási tervet, amelyben a részkutatások tárgya az alábbi témákra kell, hogy irányuljanak: — a Velencei-tó és vízgyûjtõje vizeinek minõségállapot felmérése, — a tó külsõ és belsõ tápanyagterhelése és terhelési mérlegének összeállítása, — a meglévõ kutatási eredmények szintetizáló értékelése, — a vízhasználatokat befolyásoló algásodás okainak és következményeinek folyamatos vizsgálata, — a tó növényi állományának idõszakos biológiai kutatása, vizsgálata, — a Velencei-tavi vízrajzi atlasz korszerûsítése. A Vízminõségi Monitoring keretében jelenleg 21 mérõponton történik a felszíni vizek minõségének ellenõrzése, azonban a meglévõ rendszert felül kell vizsgálni és a Víz Keretirányelv elõírásait figyelembe véve kell korszerûsíteni. A rendszert úgy kell megújítani, hogy az lehetõvé tegye egy olyan vízminõségi észlelõ, mérõ és értékelõ rendszer létrehozását, amely biztonságosan követi és elõrejelzi a térség ökológiai állapotváltozásait, és megbízható adatok szolgáltatásával elõsegíti a változások által igényelt beavatkozások meghatározását. B. Az észak-vértesi térség turisztikai fejlesztéséhez szükséges környezeti állapot javítása Az észak-vértesi térség környezetminõségi állapotának javítása a térség turisztikai fejlesztésének alapvetõ feltétele. A környezetminõség állapotának javítása érdekében: — mérsékelni kell a turisztikai fejlesztést fékezõ levegõszennyezés mértékét mind a meglévõ ipari üzemek, mind a közlekedés, mind pedig a kommunális fûtés okozta kibocsátások tekintetében, — tételesen regisztrálni kell az idegenforgalmat befolyásoló szennyezések forrásait, — a szennyezõ források érdekeltjeinek bevonásával támogatni kell a mérséklés lehetõségeinek kidolgozását és végrehajtását, — támogatni kell a természeti környezetben fekvõ tavak vízminõségének biztosítása érdekében a tavak környezetének rendezettségét, az erdei pihenõ jellegû szolgáltatásokat, a tavak mederállapotának ellenõrzését, vízháztartásának fenntartását, öntisztuló képességük növelését, — támogatni szükséges a felhagyott bányatelepek, bányák természetvédelmi szempontú tájrendezését, ezen belül állapotfelmérésüket, területük és infrastruktúrájuk idegenforgalmi célra történõ hasznosítását, vagy természetes állapotra történõ visszaállítását (Oroszlány, Vértessomló, Pusztavám, Gánt). C. A kiemelt üdülõkörzet természeti, környezeti, táji és kulturális értékeinek megõrzése, fejlesztése A kiemelt üdülõkörzet vonzerejének központi eleme, meghatározó tényezõje a Velencei-tó, amelyhez szervesen kapcsolódó és védelemre érdemes természeti, táji értékek tartoznak, továbbá a települések legtöbbjében található olyan kulturális érték, melyeknek megõrzése és fejlesztése az ott élõk érdekein túl idegenforgalmi vonzerõt is képviselnek. Ezek megõrzése érdekében: — el kell készíteni a kiemelt térség természeti értékeinek komplex felmérése és az értékek részletes összegyûjtése érdekében a védett tájak, természeti területek revitalizációs programját, 2003/137. szám — bõvíteni kell a Vértes Tájvédelmi Körzetet, ki kell alakítani továbbá a Velencei Tájvédelmi Körzetet és a Zámolyi-medence helyi jellegû természetvédelmi területet, — a védett kastélyparkok természeti értékeit fel kell mérni, a védelemre érdemes parkokat, kastélyparkokat védetté kell nyilvánítani, és a folyamatos fenntartásukról gondoskodni kell, — gondoskodni kell az ökológiai folyosók, vizes élõhelyek megõrzésérõl, fejlesztésérõl, — az üdülõkörzet természeti-táji adottságainak védelme mellett a tájképi látványok megõrzését, illetve rekonstrukcióját is biztosítani kell (pl. szõlõkultúrák védelme, környezetkímélõ extenzív állattenyésztés támogatása, fásítások, tájsebek eltüntetése), — támogatni kell a hagyományok védelmét, élõvé tételét. Felkutatásuk, nyilvántartásba vételük révén biztosítani kell az idegenforgalom számára is vonzó, ma még élõ népszokások (a rendezvények, a népi kézmûvesség, a kézmûipar, a történelmi emlékhelyek, a települések értékes településrészei, épületei) továbbélését, turisztikai termékké fejlesztését; — el kell készíteni a kiemelt térség védett ingatlan kulturális örökségi értékeinek védelmi és fejlesztési programját. D. A minõségi követelményeknek, európai normáknak megfelelõ turisztikai alapinfrastruktúra fejlesztése Az alapinfrastruktúra fejlesztésében az elmúlt évtizedekben jelentõs eredmények születtek, különösen a közmû- és a hírközlési hálózatok, gázellátás kiépítésében. A régió megítélését, fogadóképességét azonban a szállásférõhelyek általában alacsony száma és színvonala, a „rossz idõ”-létesítmények, közmûvek, utak hiánya hátrányosan befolyásolja. Ezért a legfontosabb feladat az alapinfrastruktúra még hiányzó, a korábbi központi fejlesztési programokban elõirányzott, de még ki nem épített elemeinek megvalósítása, illetve az ellátási színvonal javítása, az európai normákhoz történõ igazítása. D.1. Szállásférõhelyek fejlesztése Ennek érdekében: — fel kell számolni a Velencei-tó környékén a szállásférõhelyek minõségi hiányosságait, — a térség északi (vértesi) részén, a szállásférõhely, szállodahiányos területeken az új, családias hangulatú, az idegenforgalmi vonzerõhöz kapcsolódó szállodák, panziók, nyaralótelepek építését szükséges ösztönözni, — a Velencei-tó környéki, a 60—70-es évek során épült szállodák felújítása érdekében támogatási módszereket kell kidolgozni, meg kell vizsgálni a pályázati lehetõségeket, — ösztönözni kell a falusi turizmust és az ökoturizmust elõsegítõ szállásférõhelyek kialakítását célzó fejlesztéseket. D.2. „Rossz idõ”-, ellátó- és szolgáltató létesítmények Ezek fejlesztése érdekében: — az állapot- és igényfelmérés után elsõsorban fedett és nyitott létesítmények építését, a potenciálisan meglévõ kastélyok, kúriák, pincék átalakítását, a kulturális és szórakoztató létesítmények építését, a sport, a kulturális rendezvények és a passzív pihenést, továbbá a gasztronómiát szolgáló létesítmények kialakítását, illetve fejlesztését kell ösztönözni, — a Pákozd-Sukoró arborétum területét bõvíteni kell az ismeretterjesztés, oktatás, vendéglátás létesítményeivel, az arborétum komplex kirándulóprogrammá való fejlesztése érdekében, — az ellátó, szolgáltató létesítmények és hálózatok minõségi fejlesztésére különös hangsúlyt kell fektetni, — elõ kell segíteni az egészségügyi ellátás turizmust segítõ létesítményeinek fejlesztését, új egészségturisztikai szolgáltatásokkal, illetve kapacitásnöveléssel. D.3. A mûszaki infrastruktúra fejlesztése D.3.1. Közlekedésfejlesztés Ennek keretében támogatni kell a közlekedési infrastruktúra turizmust segítõ hálózati és pontszerû fejlesztéseit. — Az M7 autópálya fizetõssé válása miatt a martonvásári és gárdonyi-velencei elkerülõ szakaszokat a 7. sz. fõúton meg kell építeni. — A tömegközlekedést javítani kell. Meg kell teremteni, hogy minden település közvetlen kapcsolatot kapjon a megyeszékhely, Székesfehérvár felé. Javítani kell a Velencei-tó körüli, valamint a Velencei-tó–Vértes térség közötti közúti tömegközlekedést. — Javítani kell a települések közötti közlekedési kapcsolatokat. A térség települései között, valamint a nem parti települések és a Velencei-tó között a települések turisztikai együttmûködésének javítása érdekében a közúti kapcsolathiányokat meg kell szüntetni. (Ilyen hiányzó kapcsolatok: Pákozd–Pátka; Pátka–Zámoly; Vereb–Vál–Gyúró–(Pusztazámor); Vértesboglár–Alcsútdoboz; Csákvár- Vértescsaba; Szár–Bodmér; Mór–Csókakõ–Csákberény; Oroszlány–Vértessomló–Várgesztes; Oroszlány–Pusztavám; Sukoró–Nadap–Pázmánd; 8116. sz. út–Sukoró vízparti területei M7-es alatt.) — Külön turisztikai jelentõsége van a jelenlegi földutakból kialakuló Csákvár–Gánt–Csákberény–Csókakõ–Mór útirányú borútnak. A jó borturisztikai adottságok következtében további borutak kialakítása kívánatos. — A teljes üdülõkörzet biztonságos kerékpárút hálózatát meg kell oldani. A kerékpáros utak térségen belüli rendszerét csatlakoztatni kell az országos külsõ hálózathoz (pl. Balaton irányába). A Velencei-tó körüli, korábban tervezett önálló kerékpárút kiépítését folytatni kell. — A Velencei-tavi vízi közlekedést a meglévõ kikötõi infrastruktúrák rekonstrukciójával, illetve a járatok rendszeresebbé tételével az idegenforgalmi igényekhez igazodva fejleszteni kell. Javítani kell a déli és északi part üdülõterületei közötti összeköttetést. 2003/137. szám — A csákvári, felhagyott volt szovjet használatú katonai repülõtér sportcélú (vitorlázó repülõtér) hasznosítását a természetvédelmi követelményekkel összhangban kell megoldani. — A területekre érkezõ autós turisták számára az idegenforgalmi központoknál, a turistautak indulási pontjainál további kultúrált kialakítású, megfelelõ kapacitású parkolókat kell létesíteni. D.3.2. Közmûfejlesztés — A Velencei-tó környékén a 90-es évek elejétõl a vízellátás tekintetében az igények és a szolgáltatott vízmennyiség egyensúlyba került. Az üdülõövezet ivóvízellátás helyzete jónak mondható, az ellátottság meghaladja a 90%-ot. Jelenleg a tó É-i oldalán lévõ településeknél (Pákozd, Sukoró) a nyári csúcsidõben elõfordulnak átmeneti vízhiányok. Ezek elkerülése a Rákhegy-Székesfehérvár ivóvíz távvezeték kiépítésével oldható meg. — A Velencei-tó és vízgyûjtõje területén kívül is meg kell oldani a Váli-völgy és a Szt. László-patak völgyi települések szennyvízelvezetõ és tisztító rendszerének kiépítését. A már csatornázott Által-ér vízgyûjtõ területére esõ településeken el kell érni, hogy a szennyvízbekötések száma teljes körû legyen. — A megújuló energiaforrások és egyéb autonóm közmûrendszer használatának ösztönzése érdekében meg kell vizsgálni, hogy milyen megújuló energiaforrások jöhetnek számításba D.3.3. Hulladékgyûjtés és kezelés — Intézkedni kell a belterületi határ menti területek, továbbá a külterületi idegenforgalmi célpontok hulladékmentesítésérõl és a kommunális hulladék kezelésérõl. — A környezetkímélõ hulladék elhelyezésérõl gondoskodni kell, így meg kell oldani a pontszerû illegális hulladéklerakók felszámolását, rekultiválását, a szelektív hulladékgyûjtés bevezetését, hulladékudvarok létesítését, a szippantott szennyvizek ártalmatlanítását, a veszélyes hulladékok, ipari hulladékok szakszerû kezelését, hasznosítását, ártalmatlanítását. E. A minõségi követelményeknek megfelelõ speciális turisztikai infrastruktúra fejlesztése A kiemelt üdülõkörzet sajátos környezeti adottságainak megfelelõ speciális turisztikai infrastruktúrák minõségi követelményeknek megfelelõ fejlesztése a térség sajátos turisztikai arculatának kialakítását segíti elõ. Ennek érdekében: — az új és még meglévõ, még beépítetlen üdülõterületek terület-elõkészítésével, a termálközpontok fejlesztésével, továbbá a falusi üdülés feltételeinek javításával meg kell teremteni, illetve bõvíteni kell a gyermekes családok által is igénybe vehetõ szolgáltatásokat, — fejleszteni kell a strandok kapacitását és színvonalát, — össze kell hangolni a gárdonyi és a velencei termálfejlesztési lehetõségeket, mind a strandok, mind pedig a tervezett gyógyászati központok tekintetében, — javítani kell a falusi turizmus feltételeit, — az ifjúság egészséges szabadidõ-eltöltése érdekében, a környezetkultúrára, a természet- és sportszeretetre nevelõ turisztikai infrastruktúrák létrehozása szükséges ifjúsági üdülési bázisok fejlesztésével, felújításával, — javítani kell az igényes amatõr sportolás feltételeit, elsõsorban a vízi sportolás, a természetjárás, a lovas turizmus és a téli sportok infrastrukturális feltételeinek javítása révén, — támogatni kell a természetvédelmi oktatóbázisok, bemutatóhelyek, tanösvények, erdei iskolák, turistaházak kialakítását, felújítását, fejlesztését; — fokozni kell a menedzser és incentive-turizmus feltételeinek javítását, a rekreációs központok kialakításával, a konferencia-, bor-, és gasztronómiai turizmus infrastruktúrájának fejlesztésével. F. A települési környezet és a humán infrastruktúra minõségi turizmust elõsegítõ fejlesztése A térség turisztikai versenypotenciáljának megõrzése megkívánja, hogy a települési környezet színvonala emelésre, a humán infrastruktúra minõsége pedig javításra és bõvítésre kerüljön. Ennek érdekében: — az esztétikus települési környezet kialakításának céljából településenként környezetjavító programokat kell kidolgozni, — egységes tájékoztató jelrendszert kell kialakítani, — ösztönözni kell a zöldfelületek minõségjavító fejlesztését, — ki kell alakítani a településeken belül a környezetkímélõ ipari ágazatok településének feltételeit, — növelni kell a környezetvédelmi intézkedések hatékonyságát, — a meglévõ közbiztonsági koncepcióhoz illeszkedõen ki kell dolgozni a térség közbiztonsági stratégiáját, és létre kell hozni a terület sajátos feladatainak elvégzéséhez szükséges személyi és tárgyi intézményrendszert (vízi rendészet, rendõrségi szervezetek hálózata, megfelelõ kommunikáció mûködtetése, természetvédelmi õrszolgálat mûködtetése), — a kiemelt üdülõkörzet turizmussal foglalkozó lakosai számára a turisztikai szakmai oktatást, a nyelvi képzést és a képzésekben való részvételt ösztönözni szükséges, — a marketing koncepció elkészítése, a tanácsadási hálózat szervezése, és az ismeretterjesztõ propaganda kiadványok készítése révén javítani kell a turisztikai marketing színvonalát, — ösztönözni kell a társadalmi szervezetek és azokat kiszolgáló mûszaki hálózatok létrehozását, — támogatni szükséges az olyan civil szervezeteket, információhálózatokat, melyek a turisztikai fejlesztési programokban felvilágosító, ismertetõ tevékenységet végeznek, továbbá kiállítások rendezésével, idegenforgalmi nyilvántartással, tájékoztatással, oktatással foglalkoznak, 2003/137. szám — ösztönözni kell a minõségi turizmust elõsegítõ idegenvezetõ hálózat kiépítését, — az idegenforgalmi tevékenységekhez kapcsolódó mûszaki jellegû hibák gyors elhárítása és javítása érdekében ösztönözni kell a kiemelt üdülõkörzet területén mûködõ hibaelhárítással foglalkozó vállalkozások támogatását, — támogatni kell a településrendezési tervek, környezetvédelmi koncepciók készítését. G. Természetkímélõ mezõ- és erdõgazdálkodás fejlesztése Az idegenforgalmat megalapozó táji-természeti vonzerõk védelmében, továbbá azok megõrzése, bõvítése és fejlesztése érdekében gondoskodni kell: — a környezetkímélõ földhasznosítási struktúra létrehozásáról, — a védelmi célokat érvényesítõ környezetbarát termelési rendszerek elterjesztésérõl, — a Vértes és a Velencei-hegység szõlõkultúráinak védelme érdekében támogatni kell az új szõlõtelepítéseket és a szõlõmûveléshez kapcsolódó rendezvények szervezését, — védelmi célú erdõtelepítésekkel és az erdõk vadállományának óvásával természetkímélõ erdõgazdálkodás-fejlesztést kell megvalósítani, — a szõlõ- és bortermelés, valamint az idegenforgalom ellátását szolgáló egyéb helyi termékek elõállításának ösztönzésével a tájjellegû mezõ-és erdõgazdasági termékek támogatását kell biztosítani, — hagyományos, extenzív mezõgazdasági tevékenységek, fajták fenntartásáról, bemutatásáról, ezekbõl tájjellegû termékek elõállításáról; — környezetbarát erdõgazdálkodási módszerek támogatásáról; — a hagyományos, munkaigényes erdei mellékhaszonbevételek kiegészítõ tevékenységként történõ hasznosításáról; — meg kell vizsgálni a Vértesi Natúrpark megvalósíthatóságának lehetõségét. IV. A térségi fejlesztés forrásai A koncepció célkitûzései a térség stratégiai és operatív programjai keretében valósulnak meg. A programok kidolgozásával egyidejûleg kell meghatározni a konkrét fejlesztések forrásait. A források között az alábbiak figyelembevétele lehetséges:

Source: https://magyarkozlony.hu/hivatalos-lapok/4067bf86db21e3fb10916c370917d1907386de00/dokumentumok/aac60ca3eab6df494f7b9050541646f0c5ccbb75/letoltes